ΓΡΑΠΤΗ ΕΡΩΤΗΣΗ P-1015/02

υποβολή: W.G. van Velzen (PPE-DE) προς την Επιτροπή

(5 Απριλίου 2002)

Θέμα: Άρθρο που δημοσίευσε στις 27.03.2002 η εφημερίδα Financial Times και το οποίο αναφέρει ότι η Επιτροπή προτίθεται να επέμβει στον καθορισμό της τιμής των απολήξεων κλήσης που επιβάλλουν οι φορείς εκμετάλλευσης

Έχει λάβει η Επιτροπή γνώση του άρθρου που δημοσιεύθηκε στις 27 Μαρτίου 2002 στην εφημερίδα Financial Times σχετικά με ενδεχόμενες ενέργειες της Επιτροπής για επέμβαση στον καθορισμό της τιμής των απολήξεων κλήσης (call termination) που επιβάλλουν οι φορείς εκμετάλλευσης· Μπορεί να αναφέρει η Επιτροπή εάν προτίθεται όντως να προβεί σε παρόμοιες ενέργειες·

Μπορεί να αναφέρει η Επιτροπή εάν οι εν λόγω ενέργειες δεν θα καλύπτουν μόνο τις απολήξεις κλήσης, αλλά επίσης και τη διεθνή περιαγωγή (roaming), όπως αναφέρεται στο άρθρο·

Εντός ποιας προθεσμίας προτίθεται η Επιτροπή να ενημερώσει το Ευρωπαϊκό Κοινοβούλιο σχετικά με τις δράσεις που πρόκειται να αναλάβει στον εν λόγω τομέα·

Απάντηση του κ. Liikanen εξ ονόματος της Επιτροπής

(2 Μαΐου 2002)

Η Επιτροπή έλαβε γνώση του άρθρου που δημοσιεύθηκε στους Financial Times στις 27 Μαρτίου 2002 σχετικά με τα τέλη τερματισμού κλήσεων σε κινητά δίκτυα.

Όπως απαιτείται στην οδηγία 2002/21/ΕΚ του Ευρωπαϊκού Κοινοβουλίου και του Συμβουλίου σχετικά με το κοινό κανονιστικό πλαίσιο για δίκτυα καιπηρεσίες ηλεκτρονικών επικοινωνιών (οδηγία πλαίσιο(1)), η Επιτροπή βρίσκεται στο στάδιο της προετοιμασίας σύστασης για τις σχετικές αγορές προϊόντων καιπηρεσιών εντός του τομέα των ηλεκτρονικών επικοινωνιών που είναι επιλεκτικές για εκ των προτέρων ρύθμιση.

Σύμφωνα με το παράρτημα Ι της οδηγίας πλαίσιο, η σύσταση αυτή θα περιλάβει τις αγορές για τον τερματισμό κλήσεων σε δημόσια δίκτυα κινητής τηλεφωνίας και την εθνική αγορά παροχής χονδρικώνπηρεσιών διεθνούς περιαγωγής σε δημόσια κινητά δίκτυα.

Το συντομότερο δυνατό μετά την έγκριση της σύστασης, οι εθνικές ρυθμιστικές αρχές στα κράτη μέλη θα κληθούν να προβούν σε ανάλυση των αγορών που αναφέρονται στη σύσταση, για να αποφασίσουν κατά πόσονπάρχει ουσιαστικός ανταγωνισμός. Εφόσον ο ανταγωνισμός δεν είναι ουσιαστικός, οι εθνικές ρυθμιστικές αρχές επιβάλουν ή διατηρούνποχρεώσεις (όπως είναι η διαφάνεια, η μη διάκριση, ο προσανατολισμός με βάση το κόστος) σε επιχειρήσεις οι οποίες εικάζεται ότι έχουν σημαντική ισχύ στην αγορά, όπως η έννοια αυτή ορίζεται στις οδηγίες.

Το σχέδιο σύστασης θα αποτελέσει αντικείμενο δημόσιας διαβούλευσης, που θα λάβει χώρα μετά την επίσημη δημοσίευση των οδηγιών στην Επίσημη Εφημερίδα. Το Ευρωπαϊκό Κοινοβούλιο θα τηρηθεί ενήμερο. Αναμένεται ότι η σύσταση θα εγκριθεί από την Επιτροπή τον Ιούνιο 2002.

Παράλληλα, η Επιτροπή απέστειλε στον ολλανδικό φορέα εκμετάλλευσης τηλεπικοινωνιών (Netherlands Telephone Company KPN NV) κοινοποίηση αιτιάσεωνποστηρίζοντας ότι ο KPN, μέσω των θυγατρικών του KPN Mobile (κινητή τηλεφωνία) και KPN Telecom (σταθερή τηλεφωνία), παρεβίασε τους κανόνες ανταγωνισμού της Συνθήκης ΕΚ(2).

Η Επιτροπή κίνησε επίσης διαδικασία τομεακής έρευνας όσον αφορά τα τέλη περιαγωγής στην κινητή τηλεφωνία. Αναμένεται ότι οι ενέργειες όσον αφορά τα τέλη τερματισμού κλήσεων κινητής τηλεφωνίας θα έχουν επίπτωση και στα τέλη περιαγωγής κινητής τηλεφωνίας, καθώς τα πρώτα αποτελούν σημαντικό τμήμα του κόστους διεθνούς περιαγωγής.

(1) ΕΕ L 108 της 24.4.2002.

(2) Βλέπε ανακοίνωση τύπου IP/02/483, της 27ης Μαρτίου 2002·http://europa.eu.int/rapid/start/cgi/guestfr.ksh?p_action.gettxt=gt&doc=IP/02/483|0|RAPID&lg=EN&display=.